ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่องนร02660004495

ขอให้ดำเนินการอย่างเคร่งครัดตามแผนการจัดเก็บขยะมูลฝอย สัปดาห์ละ 3 วัน บริเวณซอยนวมินทร์ 38 ถนนนวมินทร์ แขวงคลองกุ่ม เขตบึงกุ่ม กรุงเทพมหานคร เนื่องจากก่อนหน้านี้ประชาชนในพื้นที่จะนำขยะมูลฝอยไปรวมกันที่หน้าปากซอย แต่หลังจากนั้นประมาณ 3-4 เดือนก่อนหน้านี้ประชาชนในพื้นที่ได้รับหนังสือแจ้งเกี่ยวกับแผนการจัดเก็บขยะมูลฝอยสัปดาห์ละ 3 ครั้ง กำหนดการจัดเก็บขยะมูลฝอยในวันอังคาร วันพฤหัสบดี และวันเสาร์ ประชาชนในพื้นที่สามารถวางขยะที่หน้าบ้านของตนเองแล้วจะมีรถจัดเก็บขยะมูลฝอยเข้ามาจัดเก็บในซอยตามบ้านหลังต่างๆ หลังจากที่ได้รับหนังสือแจ้งเกี่ยวกับแผนการจัดเก็บขยะมูลฝอยดังกล่าวพบเห็นรถจัดเก็บขยะมูลฝอยเข้ามาครบ 3 วันต่อสัปดาห์ประมาณ 2-3 ครั้ง หลังจากนั้นพบเห็นการเว้นการจัดเก็บขยะมูลฝอยในวันพฤหัสบดีมาโดยตลอดจนถึงปัจจุบัน (วันที่ 3 กุมภาพันธ์ 2566) ผู้ร้องพบเห็นปัญหาที่ตามมาจากการจัดเก็บขยะไม่ครบ 3 วันต่อสัปดาห์ สุนัขและแมวเข้ามาคุ้ยเขี่ยขยะ รวมทั้งเริ่มเห็นแมลงหวี่บินเข้าบ้าน จึงขอให้หน่วยงานที่เกี่ยวข้องดำเนินการอย่างเคร่งครัดตามแผนการจัดเก็บขยะมูลฝอย สัปดาห์ละ 3 วันต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata